open-index/open-wikipedia-markdown huggingface dataset:
קלייר קלבריית'

**קלייר מישל קלבריית**' (באנגלית: **Clare Michelle Calbraith**; נולדה ב-1974) היא שחקנית קולנוע וטלוויזיה אנגלייה.

## ביוגרפיה
קלבריית' גדלה בליברפול ובצ'שייר. תפקידיה בטלוויזיה כוללים את סדרות הדרמה התקופתיות "Home Fires" ו"אחוזת דאונטון" של רשת ITV, וסדרת המתח "קו אפל ודק" של ערוץ BBC2.

קלבריית' הופיעה בתפקידי אורח בסדרות טלוויזיה רבות בהן "פקד בנקס", "עדות אילמת", "חדר מיון", "הולבי סיטי", "The Bill" ו-"55 מעלות צפון". היא גילמה את ד"ר טרישה סאמרבי בסדרת הדרמה "בקצב הלב". ב-2005 הצטרפה לאופרת הסבון "קורוניישן סטריט" ושיחקה בתפקיד רובין, חברתו של מרטין פלאט. ב-2007 כיכבה בדרמת אודיו של "דוקטור הו" בפרקים "Urban Myths" ו-"Son of the Dragon". ב-2011 הופיעה בתפקיד לורה גבריאל בסדרה "קו אפל ודק" של ה-BBC. בין 2011 ל-2013 שיחקה בתפקיד "שפ" בסדרה "ורה" של רשת ITV.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1974
קטגוריה:בריטים שנולדו ב-1974
הר מקנזי (אנטארקטיקה)

**הר מקנזי** (באנגלית: **Mount McKenzie**) הוא פסגה פירמידלית, בדרום מזרח רכס סאקסטון בפסגות אמרי, שברכס אראמיס בהרי הנסיך צ'ארלס, שבאנטארקטיקה.

גובהו של ההר 2,225 מטרים מעל פני הים.

## היסטוריה
### גילוי ההר

ההר התגלה על ידי המשלחת הדרומית של משלחת החקר האנטארקטית של אוסטרליה, אשר חקרה את האזור בשנים 1956–1957 בפיקודו של ו. ג. בושר (W. G. Bewsher).

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ג'ון א. מקנזי (John A. McKenzie), שהיה טבח בתחנת מוסון בשנת 1956.

## לקריאה נוספת

• R.J. Tingey, **[https://d28rz98at9flks.cloudfront.net/12813/Rec1972_132.pdf GEOLOGICAL WORK IN ANTARCTICA 1971]**, P 17

## קישורים חיצוניים
* הר מקנזי באתר הסקר הגאולוגי של ארצות הברית
* הר מקנזי באתר הגאזט האנטארקטי של ממשלת אוסטרליה
* הר מקנזי באתר הגאזט האנטארקטי המשווה SCAR של ממשלת אוסטרליה

## הערות שוליים

מקנזי
תכנון אזורי וחקלאי

**תכנון אזורי וחקלאי** הוא ענף בתחום של "תכנון ערים ואזורים" העוסק במיקום יעיל של פעילויות ב**[[שימושי קרקע]] אזוריים** שהם בעיקר "לא עירוניים" כגון: תשתיות וגידול של "יישובים קטנים או חקלאיים" על שטח גדול יותר מאשר עיר או "עיירה בודדת" או למשל: "חוות בודדים", קיבוצים, מושבים ואף על **מתחמים גדולים** הנמצאים בסמוך לערים או המשותפים עימם. תכנון אזורי וחקלאי קשור אל תכנון עירוני מכיוון שהוא נוגע לפרקטיקות שימוש בקרקע בהיקף רחב יותר, או במקביל אליו, או בצמוד אליו. דבר זה כולל גם ניסוח חוקים שידריכו את התכנון והניהול היעילים של האזורים. תכנון אזורי יכול להיות מקיף על ידי כיסוי נושאים שונים, אך לעיתים קרובות יותר הוא מציין נושא מסוים, הדורש התחשבות אזורית.

בתכנון אזורי וחקלאי דורשים שימושי קרקעיים שונים שאינם כמו בעיר כגון: "הגנה על שטחים חקלאיים", מתחמים גדולים החופפים אל הערים או בתוך ערים, מפעלים או אזורי תעשייה הנמצאים מחוץ לשטח עירוני, שימושי קרקע עבור: "תחבורה אזורית" ותשתיות אזוריות, שטחים המיועדים עבור צורכי ביטחון או ביטחון פנים כגון: "בסיסי צבא או בסיסי משטרה" הנמצאים מחוץ ליישוב עירוני, תכנון **שטח ביולוגי** המיועד לפיתוח כגון: "אזוריים ימיים", שטחים המיועדים עבור: "מחקר חקלאי" או "שממה" המיועדת לפיתוח תיירותי או חקלאי, ריאות ירוקות הנמצאות בשטחים לא-עירוניים כגון: יערות או "פארקים אזוריים", ו"בתי קברות אזוריים או מטרופוליניים". תכנון אזורי וחקלאי הוא המדע של מיקום יעיל של תשתיות ויעוד לגידול בר-קיימא של אזור מסוים. אחד מהרעיון של עליית התחום של התכנון האזורי והחקלאי היה מתכנן הערים "פיטר קלת'ורפה" שעיקר עיסוקו היה בעיקר בתחום של העירוניות המתחדשת כדי לקדם את הגישה כיוון שהיא יכולה לטפל בנושאים סביבתיים, נושאים חברתיים, ונושאים כלכליים אזוריים, אשר בהכרח מצריכים מיקוד אזורי כלשהו.

ברוב מדינות אירופה התוכניות לגבי: "פיתוח אזורי וחקלאי" מכוונות גם אל פיתוח של ערים ועיירות ספציפיות על מנת לתמוך ולנהל את האזור בהתאם לצרכים הספציפיים סביבם כגון: "פארקים מטרופוליטניים" הנמצאים בבעלות של יותר מאשר עיר אחת או "שטחים חקלאיים העוברים בחלקם גם בשטח עירוני".

## ראו גם
* האיגוד הבינלאומי למדעי האזור

## קישורים חיצוניים
* 

* האיגוד הישראלי למדעי האזור 

קטגוריה:גאוגרפיה אנושית
קטגוריה:מדעי העיר והאזור
קטגוריה:תכנון עירוני
קטגוריה:עיצוב עירוני
קטגוריה:שימושי קרקע
קטגוריה:חקלאות
קטגוריה:חקלאות עירונית
מטילדה אסנסי

**מטילדה קארטאלה אָסֶנְסִי** (בספרדית: **Matilde Asensi Carratalá**; ב-12 ביוני 1962) היא עיתונאית וסופרת ספרדית, המתמקדת בכתיבת רומנים היסטוריים.

## ביוגרפיה
אסנסי, ילידת אליקנטה, למדה עיתונאות ב-. עבדה במשך שלוש שנים בחדשות רדיו אליקנטה-, ואז עברה לרדיו נסיונל דה אספניה (RNE) כאחראית על החדשות המקומיות והמחוזיות. בה בעת שימשה כתבת של סוכנות EFE ושיתפה פעולה בעיתוני המחוז לָה וֶרְדָד (La verdad) ו-Información.

בשנת 1991, לאחר שהבינה כי העיתונאות אינה מותירה לה את הזמן הדרוש לכתיבה ספרותית, עברה לנהל את שירותי הבריאות של ולנסיה, תפקיד אשר אִפשר לה להתמסר לייעודה האמיתי - הכתיבה.

אסנסי פרסמה את הרומן הראשון שלה, "חדר הענבר", בגיל 37, ומאז היא מוציאה ספר כמעט בכל שנה או שנה וחצי. ההצלחה האירה לה פנים וספריה זכו בפרסים רבים ותורגמו ל-15 שפות. הרומן השלישי שלה, "", הוא אולי הידוע ביותר וזכה בהערכה בינלאומית.

הרומן הרביעי שלה, "", עורר מחלוקת. נטען כנגדה כי חלקים ממנו הם פלגיאט וכי סילפה עובדות היסטוריות.

בשנת 2007 יצא לאור הספר "Tierra firme", הראשון בטרילוגיה "Martín Ojo de Plata". הרומן השני בסדרה זו, "", ראה אור בשנת 2010 והחלק האחרון של הטרילוגיה, "La conjura de Cortés" יצא ביוני 2012.

הספר "El regreso del catón" פורסם בשנת 2015 ועלילתו נסבה סביב קברו האבוד של ישו.

## ספרים
* "חדר הענבר", שנת 1999, הוצאת Plaza & Janés ומהדורה נוספת בשנת 2006 על ידי הוצאת Planeta
* "Iacobus", שנת 2000, הוצאת Plaza & Janés, ומהדורה נוספת בשנת 2006 על ידי הוצאת Planeta
* "El último catón", שנת 2001 הוצאת Plaza & Janés, ומהדורה מחודשת בשנת 2008 על ידי Planeta
* "", שנת 2003 על ידי הוצאת Planeta
* "Peregrinatio", שנת 2004, על ידי הוצאת Planeta
* "Todo bajo el cielo", שנת 2006, על ידי הוצאת Planeta
* הטרילוגיה "Martín Ojo de Plata" הכוללת את:
*# "Tierra firme", שנת 2007, הוצאת Planeta
*# "Venganza en Sevilla", שנת 2010, הוצאת Planeta
*# "La conjura de Cortés", שנת 2012, הוצאת Planeta
* "El regreso del catón", שנת 2015, הוצאת Planeta
* "סאקורה", שנת 2019, הוצאת La Esfera de los Libros

## פרסים
* השתתפה בגמר של פרס העיר סן סבסטיאן 1995
* פרס Juan Ortiz del Barco 1996, בקטגוריית סיפורים
* השתתפה בגמר של פרס  שנת 1996
* פרס Felipe Trigo בשנת 1997 לסיפור הקצר
* Premio Protagonistas בשנת 2007, בקטגוריית ספרות
* פרס Isabel Ferrer מטעם La Generalitat Valenciana בשנת 2011
* פרס כבוד לרומן ההיסטורי על העיר סרגוסה בשנת 2011

## קישורים חיצוניים

* 

## הערות שוליים

קטגוריה:סופרות ספרדיות
קטגוריה:עיתונאיות ספרדיות
קטגוריה:נשים זוכות פרסים
קטגוריה:ספרדיות שנולדו ב-1962
קטגוריה:ספרדים שנולדו ב-1962
אסלאם (מפלגה)

**אסלאם** היא מפלגה אסלאמיסטית בבלגיה אשר מטרתה המרכזית היא להשליט שריעה על כל בלגיה ולהפוך אותה למדינה מוסלמית. המטרות הפוליטיות של המפלגה בשלב הראשון הן חיוב הפרדה בין גברים לנשים בתחבורה ציבורית, חיוב המגזר הציבורי לספק לעובדיו בשר חלאל, ועידוד (אך לא חיוב) נשים לעטות חג'אב.

## היסטוריה
מפלגת אסלאם זכתה בשני מושבים בבחירות של 2012, אחד במולנבק ואחד באנדרלכט.

בבחירות של 2018 היא הפסידה את המושב של מולנבק והרשימה באנדרלכט נפסלה כך שבפועל נותרה ללא מועמדים מכהנים.

## קישורים חיצוניים
* 

## הערות שוליים

קטגוריה:בלגיה: פוליטיקה
קטגוריה:חוק אסלאמי
קטגוריה:מפלגות אסלאמיות
קטגוריה:מפלגות שהוקמו ב-2012
בינדר

**בינדר** (בגרמנית: Binder) הוא שם משפחה ממקור גרמני שהוא צורה מקוצרת של "בוכבינדר" שפירושה "כורך ספרים" או "פאסבינדר" שהוא מקצוע החבתן. שמות משפחה נוספים למקצוע זה הם: בטכר (Böttcher), ביטנר (Büttner) וקיפר (Küfer).

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
סדנא דארעא חד הוא

**סדנא דארעא חד הוא** - ביטוי שמקורו בתלמוד, ומשמעותו: גוף הקרקע אחד הוא בכל המקומות, האדמה כולה גוש אחד היא. הביטוי משמש בהשאלה כפתגם בעברית, שמשמעותו: מנהגי בני האדם דומים הם בכל מקום.

פתגם דומה מופיע בקהלת: "אין כל חדש תחת השמש".

## מקור הביטוי
במהלך דיון במסכת קידושין בתלמוד, התפתחה מחלוקת בין האמוראים בשאלה האם ניתן לבצע את האקט הקנייני של "קניין חזקה" על שטח קרקע אחד ולקנות בכך קרקעות נוספות שאותן מעוניין המוכר להעביר לידי הקונה, או שיש לבצע את פעולת הקניין בנפרד בכל מגרש, כשם שהדבר נדרש בעת קניית מיטלטלין. המצדדים באפשרות הראשונה, דוחים את ההשוואה בין קרקעות למיטלטלין, בטענה: **מי דמי** [האם הדבר דומה]? **התם** [שם, המיטלטלין הם] **גופים מוחלקים** [ולכן אין פעולת הקניין באחד מהם מועילה לקניית האחרים]. **הכא** [כאן, בקרקעות], **סדנא דארעא חד הוא** [הסדן, הבסיס, של הארץ אחד הוא] - כלומר: לכל הקרקעות זהות אחת, ולכן פעולת הקניין באחת הקרקעות מתייחסת לכלל קרקע העולם באחת, ואפשר באמצעותה להשלים את רכישת כל הקרקעות שאותן רוצה המוכר להעביר לידי הקונה.

רש"י מסביר שהמילה סדנא, שמשמעותה בלועזית היא גזע, גוש, יסוד, היא כמו סדן של נפחים כלומר עשת, וחיבור הקרקע אחד הוא, שהרי היא כולה מחוברת.

הביטוי חוזר ומופיע גם במסכת בבא קמא, שם דנים ברכישת עבדים וקרקעות, ומביאים ביטוי זה כתימוכין לדעתם וגם במסכת בבא בתרא.

## דוגמאות לשימושים בעברית המודרנית
* אלחנן לייב לוינסקי כתב בשנת 1899: "ובכן, גם גילו כבר את הציר הצפוני [...] ובאו פתאום שני מופקרים, שהפקירו את עצמם והשליכו את חייהם מנגד, ללכת לנוע בערבות שלג, בין הררי קרח, על פני תהום במרחבי צפון בכדי… לבטל את כל חלומותינו, בכדי להוכיח לנו בעליל, ש**סדנא דארעא חד הוא".**
* בעיתון העם בעריכת זאב ז'בוטינסקי הופיעה בשנת 1931 הודעה תחת הכותרת: **סדנא דארעא חד הוא,** ובה מודיעים על עלילת דם ברוסיה הסובייטית.
* במאמר משנת 1955 בעיתון הבוקר, תחת הכותרת "**סדנא דארעא חד הוא**" נכתב על סקר שנערך בתשע מדינות, ומצא ש"המחשבה הדפוסית דומה כמעט בכל מקום"
*"בכל הנוגע למשכורות הנשים לעומת משכורות הגברים – **סדנא דארעא חד הוא**; בכל העולם נשים מרוויחות פחות מגברים"

## קישורים חיצוניים
* "סדנא דארעא חד הוא", אנציקלופדיה יהודית דעת, מכללת הרצוג
* ניבונכון; ניבים, מטבעות לשון ופתגמים
* אפרים בצלאל הלבני, "שימוש מטפורי במונח הלכתי"

## הערות שוליים

קטגוריה:מילים וביטויים בארמית
ליו-פיג'ו סוג V2C2

**ליו-פיג'ו סוג V2C2** (בצרפתית: **Lion-Peugeot Type V2C2**) היא מכונית קטנה בסגנון "Phaeton body"  מתוצרת יצרנית הרכב הצרפתית **Lion-Peugeot**  אשר יוצרה בשנת 1910 בצרפת.

## ליו-פיג'ו

ליו-פיג'ו הייתה יצרנית רכב צרפתית עצמאית לשעבר. זהו השם שתחתיו בשנת 1906 רוברט פיג'ו (1873 – 1945), פייר פיג'ו (1871 – 1927) וג'ול פיז'ו (1882 – 1957), ללא תלות בעסקי המכוניות של פיג'ו, החלו לייצר מכוניות.

כדי להבין מדוע היו שני עסקי רכב של "פיג'ו" יש להתייחס למחלוקת המשפחתית שהגיעה לשיאה בשנת 1896 כאשר ארמאן פז'ו עזב את העסק המשפחתי שכונה באותו שלב "Les Fils de Peugeot Frères".

בשנת 1910 התאחדו שתי יצרניות הרכב המשפחתיות מכוניות פיג'ו ו"ליו-פיג'ו" והיוו את העסק "Société des Automobiles et Cycles Peugeot", אך העסק הממוזג המשיך להשתמש בשם "ליו-פיג'ו" עבור דגמים קטנים יותר שירשו מהעסק העצמאי לשעבר עד שנת 1916.

תרגום "Lion" מצרפתית לעברית: אריה.

## "ליו-פיג'ו סוג V2C2"

* יוצרו 680 יחידות בדגמים: קבריולה, ולנדולט.
* 2-4 נוסעים.
* מנוע קדמי 4 צילינדרים.
* מנוע בנזין - 1.3 ליטר.
* סוג הנעה: הנעה אחורית.
* מנוע קירור מים.
* התנעת מנוע באמצעות מנואלה.
* מערכת היגוי: מימין.
* צמיג רזרבי.

## תמונות

קובץ:Peugeot V2C2.JPG | "ליו-פיג'ו סוג V2C2"
קובץ:Lion-Peugeot V 2 C 2 1910.JPG | "ליו-פיג'ו סוג V2C2", דגם לנדולט


## ראו גם
* ליו-פיג'ו סוג V4C3
* ליו-פיג'ו VC 2
* ליו-פיג'ו סוג VA

## קישורים חיצוניים

## הערות שוליים

קטגוריה:דגמי מכוניות שהושקו ב-1910
קטגוריה:מכוניות קבריולה
קטגוריה:מכוניות לנדולט
קטגוריה:מכוניות צרפתיות
קטגוריה:ליו-פיג'ו
שלמה זלמן אוסובסקי

רבי **שלמה זלמן אוסובסקי** (אוסבסקי, אוסווסקי) (א' בתמוז ה'תרמ"ג, 1883 - ה'תש"א, 1941) היה מרבני ליטא, ואב בית דין בסלבודקה.

## קורות חייו
שלמה זלמן נולד בקרלין לרבי יוסף ברוך אב בית דין סלובודקה, בצעירותו למד בישיבת מיר. בימי מלחמת העולם הראשונה גלה לרוסיה, ושימש כרב בעיר קופיאנסק.

לאחר מכן מונה לר"מ בישיבה לצעירים שייסד הרב אהרן בקשט בפולטבה. לאחר מלחמת העולם הראשונה חזר לסלובודקה והיה לאחד מאברכי הקיבוץ של ר' איצל'ה מפונביז'.

נישא לבתו של אב בית הדין של נרינקישוק רבי אריה לייב וולפרט. לאחר מספר שנים נתמנה לכהן כרבה של סלובודקה.

### המינוי בסלובודקה
בשנת תרצ"ד (1933) לאחר פטירת רבי משה מרדכי אפשטיין, הגיע חתנו רבי יוסף זוסמנוביץ לסבלבודקה, לאחר ששהה מספר שנים בירושלים. מטרת חזרתו הייתה על מנת לקבל את ירושת חמיו רבנות פרבר סלבודקה. שאלת מינויו עוררה סערה ופולמוס כחלק מ'פולמוס המוסר', עקב התנגדותו של רבי יוסף ללימוד המוסר. ראשי הישיבה התנגדו מאחר שלטענתם אם ישב בעיר בקביעות ינהו אחריו בחורים שיהנו מהלימוד עמו, וסמכות הנהלת הישיבה תיפגם. אך בני הקהילה המקומית הסכימו למינויו של הרב זוסמנוביץ. מאחר שכך, פרשה ישיבת סלובודקה מהקהילה והקימה קהילה עצמאית שבראשה התמנה הרב זלמן אוסובסקי.

### הטבח בסלובודקה
בימים הראשונים לכיבוש הנאצי בסלבודקה, בליל יום חמישי ב-26 ביוני 1941 (א' בתמוז ה'תש"א), נערך טבח גדול על ידי תושבי המקום, כאשר 800 איש נרצחו באותו הלילה בתוכם נרצח רבי שלמה זלמן. הוא נרצח בזמן שלמד בביתו בעת ששהה בחדר לימודו. רבי שלמה זלמן נקשר ונרצח, לאחר מכן העמידו את גופתו בחלון ביתו לאחר התעללות, על מנת להרתיע את שאר יהודי המקום. יחד איתו נרצחו אשתו ובנם היחיד, יהודה שהיה אז בן 30, מחברי כולל קובנה. באותו הלילה נספו עוד רבים מבני ישיבת סלבודקה, ביניהם רבי שרגא פייבל הורוביץ ר"מ בישיבה ועוד.

וכך מתואר טבח אותו לילה:

## כתביו
רבי שלמה זלמן כתב חידושים רבים, אך רק מעט מהם נשתמרו במארעות השואה. כמו כן החל בהדפסת ספרו "כרם שלמה", שבשל פרוץ מלחמת העולם השנייה לא הושלמה הדפסתו.

בשנת תרפ”ג פורסם בקובץ “בית ישראל” (הוצאת כולל קובנה בסלובודקה) מספר מערכות גדולות מחידושיו.

בנוסף לכך בקובץ ”כנסת ישראל” מובאים מאמרים שכתב: בדין כוחו כגופו (שבט תרצ”ח), משיחותיו של הסבא (סיון תרצ”ח) ו”עומק הלב” ניסן–אייר–סיוון תרצ”ט.

כמו כן מעת לעת, הובאו בקובצי 'בית ישראל' משיחותיו של הסבא, שכתב וערך.

בסוף ספר יד כהן, נדפס קונטרס מאת רבי זלמן אוסובסקי.

## קישורים חיצוניים
* 
* הישמר לך פן תשכח את חידושי תורתך - הרב שמחה זלמן אוסובסקי הי"ד, אתר תורתך לא שכחתי

מחידושיו:
* 
* 
* 

## הערות שוליים

קטגוריה:אבות בתי דין
קטגוריה:סלובודקה: רבנים
קטגוריה:רבנים ליטאים
קטגוריה:רבנים חרדים
קטגוריה:ילידי 1883
קטגוריה:ליטאים שנפטרו ב-1941
יחסי אזרבייג'ן – הממלכה המאוחדת

**יחסי אזרבייג'ן–בריטניה** הם יחסי החוץ בין אזרבייג'ן לבריטניה. שגרירות בריטניה באזרבייג'ן נפתחה בשנת 1992. שגרירות רפובליקת אזרבייג'ן בבריטניה נפתחה בשנת 1994. שתי המדינות חברות במועצת אירופה, הארגון לביטחון ושיתוף פעולה באירופה.

## היסטוריה
היחסים בין אזרבייג'ן לבריטניה התפתחו ברובם בסוף המאה ה-19 ותחילת המאה ה-20. אזרבייג'ן הייתה אז חלק מהאימפריה הרוסית באותה תקופה. בהקשר זה, ראשית המאה ה-20 מסומנת על ידי השקעות של 60 מיליון רובל של חברות אנגליות למפעלי הנפט בבאקו. בשנת 1904, באקו סיפק את 74% מהדרישות של אנגליה לדלק.

בראשית המאה ה-20 חתמה ממשלת אזרבייג'ן על הסכם עם חברת "קוסמוס" הבריטית. במסגרת ההסכם ארגנה החברה משלוח נפט מבאקו מנמל הים השחור לאירופה.

ההיסטוריה של היחסים בין אזרבייג'ן-בריטניה מתוארכת למשלחת הבריטית, שנשלחה מבגדאד לבאקו, כדי למנוע את נפילת שדות הנפט היקרים של אזרבייג'ן לשליטת גרמניה והאימפריה העות'מאנית. על הכוח שכונה "דונסטרפורס", פיקד הגנרל ליונל דאנסטרוויל. דונסטרפורס הגיע לבאקו באוגוסט 1918.

לאחר קרב באקו, נסוג דנוסטרפורס לפרס בספטמבר 1918. דונסטרפורס חזר לבאקו לאחר שביתת הנשק של מודרוס, אשר סיימה את הסכסוך עם האימפריה העות'מאנית בנובמבר 1918. הכוח ניהל את השטח תחת דיני הלחימה עד 1920, אז התקדמות הבולשביקים איפשרה להם להישאר.

במהלך תקופה זו התקיימו יחסים דיפלומטיים דה-פקטו בין הרפובליקה הדמוקרטית של אזרבייג'ן לבין האימפריה הבריטית באמצעות הנציב העליון הבריטי בקווקז שנמצא בטביליסי.

## יחסים דיפלומטיים
שתי המדינות מנהלות יחסים דיפלומטיים רשמיים מאז 11 במרץ 1992. עצמאות אזרבייג'ן הוכרה על ידי בריטניה ב-31 בדצמבר 1991.

הביקור הרשמי הראשון של נשיא אזרבייג'ן היידר אלייב בבריטניה היה ב-22-25 בפברואר 1994.

הביקור הרשמי הראשון של ראש הממשלה מרגרט תאצ'ר באזרבייג'ן היה בספטמבר 1992.

ב-19–24 ביולי 1998, ערך הנשיא היידר אלייב את ביקורו הרשמי השני בבריטניה ונפגש עם המלכה אליזבת השנייה וראש ממשלת בריטניה טוני בלייר.

בראש קבוצת הידידות הבין-פרלמנטרית אזרבייג'ן ובריטניה בפרלמנט אזרבייג'ן עומד צ'ינגיז אסאדולייב. בראש הקבוצה הפרלמנטרית בפרלמנט בבריטניה עומד כריסטופר פינצ'ר.

## יחסים כלכליים
בשורש שיתוף הפעולה הכלכלי בין הרפובליקה של אזרבייג'ן לבריטניה נמצא תעשיית האנרגיה. בריטניה היא המשקיעה הזרה הגדולה ביותר באזרבייג'ן. באזרבייג'ן יש כ-400 חברות בריטיות. BP משתתפת באופן פעיל בתחום חיפושי נפט וגז טבעי בפרויקטים כמו Azeri-Chirag-Guneshli, Shah Deniz ו-Shah Deniz-2.

ב-28 בנובמבר 1995 הוקמה לשכת המסחר והתעשייה הבריטית-אזרית. הלשכה מייצגת אינטרסים עסקיים של אזרבייג'ן ובריטניה.

בספטמבר 2009 הוקמה המועצה לעסקים בריטניה-אזרבייג'ן (BABC). המועצה מקדמת סחר והשקעות בין אזרבייג'ן לבריטניה.

## יחסי תרבות
הבסיס לשיתוף פעולה תרבותי בין אזרבייג'ן לבריטניה הוקם ב-23 בפברואר 1994. מועד זה מסומן על ידי חתימת ההסכם לשיתוף פעולה בתחום החינוך, המדע והתרבות בין שתי מדינות. על ההסכם נחתם הנשיא היידר אלייב וראש הממשלה ג'ון מייג'ור. חתימת ההסכם השפיעה לטובה על פעילות המועצה הבריטית באזרבייג'ן.

בשנת 1997 נוסדה החברה האנגלו-אזרבייג'נית. היו"ר המשותף של החברה בלונדון הוא הלורד גרמן. יו"ר משותף של האגודה בבאקו הוא נרגיז פשייבה. האגודה משתתפת בהבנה תרבותית הדדית בין אזרבייג'ן לבריטניה, מארגנת אירועי צדקה, תומכת בכישרונות צעירים בבריטניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חוק נתוני אשראי

**חוק נתוני אשראי, התשע"ו-2016** הוא חוק ישראלי, שמטרתו להסדיר פתיחת מערכת נתוני אשראי, שמנוהלת על ידי בנק ישראל.

החוק מגדיר את המידע הפיננסי שנאסף על לקוחות של גופים פיננסיים ואת דרכי הפצתו, ומסדיר דרך לשיתוף בנתוני אשראי של הגופים הפיננסיים השונים. החוק נועד לקבוע הסדר לענייני האיסוף, הניהול והשימוש בנתוני האשראי.

החוק החליף את חוק שירות נתוני אשראי, התשס"ב-2002.

## מאגר נתוני אשראי

**מערכת נתוני אשראי** היא מאגר נתונים הכולל את תמונת האשראי המורחבת לאדם ומרכז את נתוניו ממרבית הגופים הפיננסיים.

מטרותיו של מאגר נתוני האשראי הן:

# מסירת נתוני אשראי ללשכות האשראי לגבי לקוח מסוים לשם עריכת דוח אשראי, ובכלל זה לשם מתן שירותים המתבססים על נתוני אשראי, או מתן חיווי אשראי לגבי לקוח מסוים.
# הרחבת הנגישות לאשראי
# צמצום ההפליה במתן אשראי.
# יצירת בסיס מידע לא מזוהה שישמש את בנק ישראל לשם ביצוע תפקידיו.
# יצירת בסיס מידע לא מזוהה שישמש את לשכות האשראי לשם פיתוח מודלים סטטיסטיים למתן חיווי אשראי ושירותים המתבססים על נתוני אשראי.

## תהליך חקיקת החוק
### חוק 2002
החוק נחקק במקור במהלך כהונת הכנסת החמש עשרה, ואושר בינואר 2002. הצעת החוק הוגשה על ידי משרד המשפטים ב-1997, אך אישור החוק התעכב בגלל מחלוקת על סוגי המידע שחברות יכלו לאסוף על יכולת הפירעון של מבקשי אשראי ומוסר התשלומים שלהם, ועקב התנגדות עקרונית נגד פגיעה בפרטיות של האזרחים והסכנה שחוק יפגע בשכבות החלשות, שיקבלו דירוג אשראי נמוך ויתקשו לקבל שירותים פיננסיים. מנגד טענו תומכי החוק כי יאפשר לקבל אשראי זול יותר ויאפשר להתגונן ביתר יעילות נגד סרבני תשלום. גורם מרכזי בפעילות לחקיקת החוק הייתה משפחת פריצקר, שהייתה בעלת לשכת נתוני אשראי  בארצות הברית וביקשה להקים לה סניף בישראל. החוק שנחקק לבסוף יצר רשימה שחורה רק של לווים בעייתיים. בעיקר אנשים שחשבונותיהם הבנקאיים מוגבלים לאחר שלא פרעו את חובותיהם באופן שיטתי. לרשימה היה אפשר להכניס רק נתונים שליליים, כך שהמידע התייחס רק לחלק קטן מאוד מהאוכלוסייה ולא הביא לתחרות גדולה יותר בשוק האשראי. החוק נכנס לתוקף ב-1 באוגוסט 2004. בעקבות חקיקת החוק הוקמו שתי לשכות נתוני אשראי, המופעלות על ידי חברות פרטיות: BDI (באמצעות מיזם משותף עם חברת טרנס יוניון שבבעלות משפחת פריצקר) ודן אנד ברדסטריט.

### חוק 2016
החוק נחקק במהלך כהונת הכנסת העשרים, ביוזמת שר האוצר משה כחלון ושרת המשפטים איילת שקד, והחליף את החוק מ-2002. הכנסת אישרה את הצעת חוק בקריאה ראשונה באוקטובר 2015.

על פי הצעת החוק החדשה יוקם מאגר נתוני אשראי מרכזי, תחת אחריותו של בנק ישראל, אשר יכיל נתונים על משקי בית ועסקים קטנים. את הנתונים למאגר יספקו הגופים הפיננסיים וגופים ציבוריים כגון לשכת ההוצאה לפועל, כונס הנכסים הרשמי, ומערכת בתי המשפט. במטרה לפתח את שוק האשראי ולהביא לכך שדירוג אשראי של לקוחות יהווה פלטפורמה למתן אשראי זול יותר ולשיפור תנאי האשראי הניתן לאדם. בניגוד לחוק מ-2002 יאסף גם מידע חיובי, מידע הכולל נתונים על הלוואות שנלקחו ונפרעו על ידי משקי בית ועסקים קטנים ויקיף את כל אזרחי ישראל. מידע גולמי זה ימסר ללשכות נתוני האשראי, שיקמו מערכת לקביעת דירוג האשראי. בנוסף לשתי לשכות נתוני האשראי הקיימות, קיבלו שלוש חברות נוספת אישור עקרוני להפעיל לשכת אשראי.

מערכת נתוני אשראי החדשה, שבאחריות בנק ישראל, החלה לפעול באפריל 2019.

## קישורים חיצוניים
* 
* 
* 
* 
* 
* 
* 
## הערות שוליים

קטגוריה:בנק ישראל
נתוני אשראי
קטגוריה:דירוג אשראי
דוד ניי (זמר אופרה 1905–1945)

**דוד ניי** (זמר אופרה 1905–1945) (בהונגרית: **Ney Dávid,**; בודפשט, 18 בספטמבר 1905 – הרשינג, 1 ביוני 1945) היה זמר אופרה (טנור) הונגרי-יהודי שנספה בשואה. סבו היה דוד ניי (זמר אופרה 1905-1842) והוא נולד כ-18 ימים לאחר מות סבו, על כן ניתן לו השם דוד. דודו היה זמר האופרה ברנאט ניי, בן דודו היה הכנר טיבור ניי ואשתו זמרת האופרה (סופרן) איבויה דרווש (מקודם דויטש).

## ביוגרפיה

לאחר סיום לימודיו באוניברסיטה לאמנויות התיאטרון וקולנוע בבודפשט בשנת 1926 ניי הפך לשחקן של התיאטרון ההונגרי של פשט. בז'אנר זה לא היה לו נוח, ובשנה שלאחר מכן נרשם לחוג הזמר של האקדמיה למוזיקה ע"ש פרנץ ליסט, שם למד בתחילה במקביל לעבודתו בתיאטרון.

בעונת 30–1929, הוא התקבל על ידי בית האופרה במלגה, וכחבר קבוע מהעונה שלאחר מכן. הוא שר בעיקר תפקידי ואגנר, אך הרפרטואר שלו כלל הופעות רבות של קומפרימאריו (משנה).

הניו יורק טיימס, במאמרו ב־21 בנובמבר 1937 *News from Hungary*, מזכיר את הופעת שתי האופרות של הובאי באותו זמן, ובמאמר מוזכר גם דוד ניי:

*"לכבוד ינה הובאי, הכנר והמורה ההונגרי המפורסם, שתי אופרות שלו, "ונוס ממילו" ו"הכנר מקרמונה", הועלו לאחרונה בבית האופרה המלכותי בבודפשט. ... ההופעה הייתה חדשה כמו גם המבצעים ובהם אימרה פאלו כסקופאס, יאנוש הלמוש כפרקסיטלס, פאל קומארומי כמדיאס, אנדור לנדוואי כטלמכוס, דוד ניי כפריקליטוס.**"*

כתוצאה מהחוק היהודי השני, הוא הורחק מהמוסד בסוף עונת 39–1938, ובאותה תקופה יכול היה להופיע רק במסגרת אומני אומיקה - ההתאחדות הלאומית היהודית-הונגרית לחינוך. הוא גם שר באופן קבוע בבתי כנסת. הוא גויס לשירות העבודה (עבודות כפייה עבור יהודים במסגרת הצבא ההונגרי) בשנת 1944. משם הוא נלקח למחנה הריכוז גונסקירכן (מחנה הריכוז גונסקירכן, הידוע רשמית בשם וולס 2, היה אחד ממחנות המשנה הקטנים יותר של מחנה הריכוז מאוטהאוזן באוסטריה שהוקם במהלך החודשים האחרונים של מלחמת העולם השנייה). הוא חלה שם בטיפוס הבהרות ומת לאחר שחרורו בבית החולים הרשינג במחנה.

## תפקידיו


## לקריאה נוספת

*דוד ניי באומיקה
*דוד ניי במאגר האופרה הממלכתית ההונגרית
* פטר בארשוני : *[http://docs.lfze.hu/netfolder/public/PublicNet/Doktori%20dolgozatok/barsony_peter/disszertacio.pdf&#x20;*A&#x20;Vészkorszak&#x20;magyar&#x20;muzsikus&#x20;áldozatai.* נפגעי חירום של מוזיקאי הונגרי.]* עבודת דוקטורט DLA. 2010
* פטר *ורנאי* : *אופרלקסיקון* . בודפשט, 1975. מו"ל למוזיקה. 
*הניו יורק טיימס 21 בנובמבר 1937

## קישורים חיצוניים

* 

## הערות שוליים

קטגוריה:יהודים הונגרים
קטגוריה:משפחת ניי
קטגוריה:בוגרי האוניברסיטה לאמנויות התיאטרון והקולנוע
קטגוריה:בוגרי האקדמיה למוזיקה ע"ש פרנץ ליסט
קטגוריה:זמרי אופרה יהודים
קטגוריה:שחקני קולנוע וטלוויזיה הונגרים
קטגוריה:משתתפי פעילות האומנות אומיקה
קטגוריה:יהדות בודפשט
קטגוריה:אישים במחנות שרות העבודה (הונגריה)
קטגוריה:אסירים במחנה הריכוז מאוטהאוזן
קטגוריה:בודפשט: אישים
קטגוריה:נספי השואה
קטגוריה:זמרי אופרה יהודים הונגרים
קטגוריה:הונגרים שנולדו ב-1905
קטגוריה:הונגרים שנפטרו ב-1945
Just as I Am (אלבום של ביל וית'רס)

***Just As I Am*** הוא אלבום אולפן ראשון מאת ביל וית'רס, שהוקלט ויצא לאור בשנת 1971. אלבום זה מכיל להיטים רבים של ביל וית'רס, וביניהם " Ain't No Sunshine", "Grandma's Hands", "Hope She Will be Hapier" ו-"Better off Dead". האלבום מכיל גם שתי גרסאות כיסוי (קאבר), לשיר המפורסם "Let it be" מתוך האלבום 'Let it be' של להקת ה'ביטלס' ולשיר "Everybody's Talkin" של הזמר פרד נייל משנת 1966.

## עובדות
האלבום מכיל 12 שירים ששניים מהם יצאו לראשונה כסינגלים. באלבום שתי גרסאות כיסוי, לשיר "Let it Be", ו-"'Everybody's Talkin". את השירים כתב לבדו ביל וית'רס בין השנים 1970 ל-1971, והם מדברים ברובם על אהבות קודמות שלו (כמו בשיר "Aint No Sunshine") או פרידות קשות (כמו בשיר "Hope She'll Be Happier"), אף על פי שישנם כמה שירים שמדברים על נושאים אחרים הקשורים לחייו של ווית'רס (כמו השיר "Grandma's Hands" שמדבר על מותה של סבתו, או השיר "Harlem" שמדבר על ילדות בשכונת הפשע הארלם שבניו יורק).

## רקע
בשנת 1976 עבר ווית'רס ללוס אנג'לס במטרה לקדם הקריירה המוזיקלית שלו. שם הוא החל לבסס את מעמדו כמוזיקאי, והופיע במועדוני לילה והקליט חלק משיריו הראשונים. ב-1970 הוא חתם על חוזה ההקלטות הראשון שלו עם חברת sussex ובהפקתו של בוקר ט. ג'ונס - ולאחר עבודה של כמעט שנה הוציא ווית'רס את האלבום. בתוך כשנה מיציאת האלבום הוא נמכר כבר במיליון עותקים, וזיכה את ווית'רס ב"פרס גראמי למוזיקה" הראשון שלו, מתוך שלושה שבהם זכה בהמשך. לאחר הצלחת האלבום.

## ביקורות
מלבד פרס גראמי למוזיקה שקיבל על האלבום, עיתונים רבים נתנו ביקורות חיוביות ביותר על האלבום: אתר האינטרנט Allmusic, שמדרג מיליוני אלבומים ושירים, דירג את האלבום בארבעה וחצי כוכבים מתוך חמש; מגזין האינטרנט PopMatters דירג את האלבום ב-8 מתוך עשרה כוכבים; המגזין הבריטי Uncut דירג אותו בחמש מתוך חמישה כוכבים.

מגזין ה'רולינג סטון' הבריטי מיקם את האלבום במקום ה-208 מתוך 500 האלבומים הטובים בכל הזמנים.

## דיסקוגרפיה

## נגינה באלבום
* גיטרה ושירה – ביל וית'רס
* גיטרה ראשית – סטפאן סטילס ובוקר ט. ג'ונס
* תופים – ג'ים קלטנר ואל ג'קסון ג'ר
* גיטרה בס – דונלד דאנן וצ'ריס את'רידג'
* קלידים – בוקר ט. ג'ונס
* כלי הקשה – בובי הל

## קישורים חיצוניים

* מאמר על האלבום בעיתון המקוון של ה"ניו יורק טיימס"

## הערות שוליים

קטגוריה:אלבומי ביל וית'רס
קטגוריה:אלבומי בלוז
יחסי גאורגיה – הממלכה המאוחדת

ממוזער|מבנה שגרירות גאורגיה בלונדון.
**יחסי גאורגיה-בריטניה** הם יחסי החוץ בין גאורגיה לבריטניה. שתי המדינות מקיימות יחסים שיתופיים וידידותיים.

## היסטוריה
בינואר 1919 הצבא הבריטי תפס את השליטה בבתומי, עיר נמל לחוף הים השחור, אחרי הפינוי של העות'מאנים בסוף מלחמת העולם הראשונה, והקים את הרפובליקה של בתומי. ביולי 1920 נסוגו הבריטים מאותם שטחים, והרפובליקה התפרקה והסתפחה ל, אשר ברית המועצות השתלטה עליה כעבור זמן לא רב.

לאחר פירוק ברית המועצות שתי המדינות כוננו יחסים דיפלומטיים ב-27 באפריל 1992, ובשנת 1995 פתחו שתי המדינות שגרירויות זו בזו. במהלך מלחמת גאורגיה–רוסיה בשנת 2008, ממשלות ארצות הברית, בריטניה וצרפת דרשו ממשלת רוסיה לסגת משטחיה של גאורגיה וגינו את מוסקבה על הפעלת הכוח המסיבית נגד גאורגיה. ממשלת גאורגיה ביקשה סיוע מממשלות המערב ומנאט"ו. לבסוף, לאחר חמישה ימי לחימה, הודיע נשיא רוסיה דמיטרי מדבדב כי הכוחות הרוסיים נסוגים משטחי גאורגיה, אך בפועל לא התבצעה נסיגה, דבר שהביא ב-19 באוגוסט להודעה חריפה מצד נאט"ו ולטיוטת החלטה במועצת הביטחון של האו"ם נגד רוסיה.

## נציגויות דיפלומטיות
גאורגיה מחזיקה בבריטניה שגרירות בלונדון וקונסוליה כללית בבריסטול, ואילו בריטניה מחזיקה בגאורגיה שגרירות בטביליסי בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – מולדובה

**יחסי מולדובה-בריטניה** הם יחסי החוץ בין מולדובה לבריטניה. שתי המדינות מקיימות יחסים שיתופיים וידידותיים.

## היסטוריה
בריטניה הכירה בעצמאות מולדובה ב-31 בדצמבר 1991, יחד עם שאר מדינות האיחוד האירופי, ובשנת 2002 פתחה שגרירות בקישינב.

## נציגויות דיפלומטיות
בריטניה מחזיקה במולדובה שגרירות בקישינב בלבד, ואילו מולדובה מחזיקה בבריטניה שגרירות בלונדון בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Valonia ventricosa

**Valonia ventricosa** (בתעתיק: ולוניה ונטריקוסה) הוא מין אצה חד תאית המצויה ברחבי האוקיינוסים, באזור הטרופי ובאזור הסובטרופי. חד תא זה הוא מהגדולים בעולם עם קוטר עד 4 סנטימטר, ויש אף המשערים כי הוא הגדול בעולם.

## קישורים חיצוניים

## הערות שוליים

קטגוריה:טקסונים שתוארו בידי יאקוב גאורג אגרד
קטגוריה:ירוקיות
קטגוריה:צמחי ים
קטגוריה:צמחים שתוארו ב-1887
דלקת באמתחת המרפק

**דלקת באמתחת המרפק** (באנגלית: Olecranon bursitis) הוא מצב רפואי, שמתבטא בבצקת, אדמומיות וכאב בקצה המרפק. בנוסף, אם זוהי תוצאה של דלקת, חום עלול להתלוות לשאר התסמינים. זהו מצב שכיח והוא בין מקרי הדלקת באמתחת הנפוצים ביותר.

## תסמינים וסימנים
אחד מן התסמינים הוא בצקת במרפק, שלפעמים עלולה להיות גדולה עד כדי כך שתגביל את תנועת המרפק. ישנו כאב במפרק המפרק בחומרה מתונה ועד חמורה, שעלול לגרום לכאב גם בשאר הזרוע. אם ישנה דלקת באמתחת, אדמומיות ניכרת תופיע ואזור העור יהיה חם מאוד. בנוסף, בחלק מן המקרים האמתחת המודלקת עלולה להיפתח באופן ספונטני ולרוקן מוגלה.
## גורמים
דלקת נגרמת לרוב כתוצאה מפגיעה יחידה במרפק (לדוגמה: מכה חזקה בקצה המרפק), או כתוצאה מפגיעה ממושכת (לדוגמה: הנחת המרפק לאורך זמן על משטח קשיח). הסיכוי להתפתחות דלקת גבוה יותר אצל אלו שסדר יומם יכיל פעילות רציפה וממשוכת של המרפק (לדוגמה: טניס, גולף, או אפילו אדם הנמצא מול מחשב ונשען על מרפקו בזמן העבודה). שיעור היארעות של הדלקת גדל ככל שמתבגרים. בתגובה לפגיעה במרפק, נוצרת דלקת באמתחת. לאחר מכן, מופרשת כמות גבוהה הרבה יותר של נוזל אל תוך חלל האמתחת ונאגר שם, שכן אין אפשרות לנקז את אותו הנוזל. לכן, האמתחת מתנפחת וגורמת לנפיחות בקצה הקרוב של עצם הגומד, שלרוב עדין ורגיש לדלקות.
סיבה אפשרית נוספת לדלקת האמתחת היא זיהום, שלעיתים נובע כתוצאה מפצע, חור בעור, שמאפשר מעבר חיידקים משכבת העור החיצונית (אפידרמיס) אל רקמות עמוקות יותר.
שמאל|ממוזער|320px|מכה חזקה במרפק מקיר

## אבחנה
האבחנה לרוב מבוצעת על פי הסימפטומים בלבד. אם קיים חום וישנו חשש לזיהום, יש לנקז את הנוזל ולבדוק אותו במעבדה, על מנת לשלול או לאשש את החשש.

## טיפול
### טיפול ללא ניתוח
לעיתים ניתן לבצע טיפול שמרני, שכולל הנחת קוביות קרח על האזור, תחבושת לחץ והימנעות מפעילות ספורטיבית מאומצת. בנוסף, ניתן לקחת תרופות אנטי-דלקתיות טבעיות (נוגדי דלקת שאינם סטרואידים). ניתן לבצע טיפול סימפטומטי על ידי שימוש במגן מרפק. במקרים חמורים יותר, ניתן לנקז את נוזל האמתחת בעזרת מזרק, או להזריק לאמתחת תרופה ממשפחת הקורטיזון, על מנת להקל על הדלקת ולמנוע צבר נוסף של הנוזל. אם יש זיהום, יש לטפל בדלקת האמתחת בעזרת אנטיביוטיקה.
### ניתוח
אם הנוזל ממשיך לחזור לאחר מספר ניקוזים, או שהאמתחת גורמת לכאב כרוני, יש לשקול להסיר את האמתחת באמצעות ניתוח. מדובר בהליך ניתוחי קטן יחסית, בו מוציאים את האמתחת מהמרפק ומאפשרים לה לגדול לגודל נורמלי במשך עשרה עד ארבעה-עשר ימים. לרוב, הליך זה נעשה תחת הרדמה מלאה ובעל סיכונים מאוד נמוכים. במהלך הניתוח אין פגיעה ברצועה, או באזור המפרק. לאחר הניתוח, יונח סד על היד, על מנת להגן על העור. לאחר הניתוח, על המטופל לבצע תרגילי כושר מסוימים (פיזיותרפיה), על מנת להגדיל את התנועה.

## ראו גם
*דלקת אמתחת רגל האווז
*מרפק טניס
*מרפק משוך

## לקריאה נוספת

* Frank Floemer, William B. Morrison, Georg Bongartz and Hans Peter Ledermann - "MRI Characteristics of Olecranon Bursitis", American Journal of Roentgenology, 2004.
* 
* George Ho Jr, Alan D. Tice, Stephen R. Kaplan - "Septic Bursitis in the Prepatellar and Olecranon Bursae: An Analysis of 25 Cases", Annals of internal medicine 1 july 1978 

## קישורים חיצוניים

*בורסיטיס באתר מכבי שירותי בריאות
*דלקת הכסת באתר Infomed
*פיזיותרפיה לבורסיטיס באתר Therapist

## הערות שוליים

קטגוריה:הפרעות ברקמות רכות
פסגת מקנזי (אנטארקטיקה)

**פסגת מקנזי** (באנגלית: **McKenzie Peak**) היא פסגה דרומית להר אלביון ברכס אתוס, בהרי הנסיך צ'ארלס שבאנטארקטיקה.

## היסטוריה
### גילוי ההר

ההר מופה בהתבסס על תצלומי אוויר שצולמו על ידי המשלחת הדרומית של משלחת החקר האנטארקטית של אוסטרליה בשנת 1965.

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ג'י. פ. מקנזי (J. F. McKenzie), שהיה טכנאי רדיו בתחנת וילקס בשנת 1963.

## קישורים חיצוניים
* פסגת מקנזי, באתר הסקר הגאולוגי של ארצות הברית
* פסגת מקנזי, באתר הגאזט האנטארקטי של ממשלת אוסטרליה
* פסגת מקנזי, באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת מקנזי
* מחשבון מרחקים - המרחק מפסגת מקנזי לאתרים סמוכים

## הערות שוליים

מקנזי
נונאטאק מקנזי

**נונאטאק מקנזי** (באנגלית: **McKenzie Nunatak**) הוא נונאטאק נישא ובולט, בהרי באוורס בארץ ויקטוריה, שבאנטארקטיקה.

גובהו של הנונאטאק 1,620 מטרים מעל פני הים.

הנונאטאק ממוקם בין קרחון מקלין, וקרחון גרייבסון.

## היסטוריה
### גילוי ומיפוי הנונאטאק

הנונאטאק מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1962.

### מקור השם

שמו של הנונאטאק ניתן לו על ידי הוועדה המייעצת לשמות אנטארקטיים.

הנונאטאק נקרא על שמו של חוקר הקרחונים גארי ד. מקנזי (Garry D. McKenzie), אשר השתתף בחקר קרחון מסרב בין השנים 1966–1967.

## לקריאה נוספת

• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA120&lpg=PA120&dq=%22McKenzie+Nunatak%22&source=bl&ots=j427NGs6Kw&sig=ACfU3U2uq6mPA-Wh36JnpTnexkmt01qTQg&hl=en&sa=X&ved=2ahUKEwjw_s-h0czmAhVHaVAKHWeECq0Q6AEwA3oECAcQAQ#v=onepage&q=%22McKenzie%20Nunatak%22&f=false Antarctic Earth Science]**, P 120

• International Symposium on Antarctic Earth Sciences 5th : 1987 : Cambridge, England, **[https://books.google.co.il/books?id=D0zjDidZnO4C&pg=PA156&lpg=PA156&dq=%22McKenzie+Nunatak%22&source=bl&ots=8k-xY8-vDP&sig=ACfU3U1Xlvf1c7SJIST32rpurHf9hkpvUQ&hl=en&sa=X&ved=2ahUKEwjw_s-h0czmAhVHaVAKHWeECq0Q6AEwBnoECAgQAQ#v=onepage&q=%22McKenzie%20Nunatak%22&f=false Geological Evolution of Antarctica]**, P 156

## קישורים חיצוניים
* נונאטאק מקנזי באתר הסקר הגאולוגי של ארצות הברית
* נונאטאק מקנזי באתר הגאזט האנטארקטי המשווה SCAR של ממשלת אוסטרליה
* מפת אזור נונאטאק מקנזי

## הערות שוליים

מקנזי
מקנזי
תכנון ערים ואזורים אסטרטגי

**תכנון ערים ואזורים אסטרטגי** הוא מושג בתחום של תכנון ערים ואזורים הפועל בעיקר בנושאים הקשורים אל שימושי קרקע בערים. היעדים הכלליים של תכנון ערים ואזורים אסטרטגי (באנגלית ראשי תיבות של המילה **SUP - Strategic Urban Planning**) כולל בירור לגבי דגם של עיר רצויה ועבודה למטרה זו, תיאום המאמצים הציבוריים והפרטיים, תקשור אנרגיה, הסתגלות לנסיבות חדשות ותכנון מחודש עבור תנאי החיים של אזרחים שנפגעו עקב מפגע עירוני כלשהו. הארגון הבינלאומי הקרוי: **[[UCLG]]** (הארגון הבינלאומי לערים מאוחדות וממשלות מקומיות) שמקום מושבו הוא בברצלונה ישנה ועדה מיוחדת המתעסקת בנושא זה.

## קישורים חיצוניים
*  הארגון הבינלאומי לערים מאוחדות וממשלות מקומיות - הוועדה לתכנון ערים ואזורים אסטרטגי

קטגוריה:שימושי קרקע
קטגוריה:תכנון עירוני
קטגוריה:גאוגרפיה עירונית
יחסי גרמניה–טורקמניסטן

**יחסי גרמניה–טורקמניסטן** הם היחסים הדיפלומטיים הרשמיים שבין **[[גרמניה|הרפובליקה הפדרלית של גרמניה]]** לבין **[[טורקמניסטן]]**.

## סקירה כללית
היחסים בין המדינות כוננו רשמית ב-27 באוקטובר 1991. בין המדינות קיים הסכם למניעת מיסוי כפול עוד מתקופת טורקמניסטן הסובייטית, ובשנת 1997 נחתם הסכם להגנת השקעות, שנכנס לתוקף בשנת 2001. בנובמבר 2008 גורבנגולי ברדימוחמדוב, נשיא טורקמניסטן, ביקר בגרמניה ודיווח על שיתוף הפעולה החיובי עם חברות גרמניות והביע מחשבות בוטחות ביחס להמשך התפתחות כלכלית ופוליטית של הקשר.

## יחסים כלכליים
הסחר הדו-צדדי עם טורקמניסטן הסתכם בשנת 2014 ב-414.3 מיליון אירו, שזה גידול של כ-4% בהשוואה לשנים קודמות. הייצוא של סחורות כלכליות גרמניות לטורקמניסטן הסתכם בכ-388.4 מיליון אירו (2013), אך בשנים האחרונות הוא ירד ל-276 מיליון אירו בלבד. הייצוא מורכב ממוצרים כמו כלי רכב, חלקי רכב, מוצרים כימיים או תרופות מגרמניה, אשר נהנים ממוניטין טוב במיוחד בטורקמניסטן. יתרה מזאת, יבוא סחורות טורקמניות כמו נפט, טקסטיל או ביגוד הופך להיות חשוב יותר ויותר מ-9.7 מיליון אירו (2013) ליותר מ-139 מיליון אירו (2014), המייצג עלייה עצומה. טורקמניסטן חייבת את העלייה הקיצונית הזו מעל לכל לבעיה הגוברת והולכת של מחסור בחומרי גלם ונפט. מאחר שטורקמניסטן מחזיקה במאגרי נפט וגז גדולים במיוחד, המדינה הצליחה להתאחד ברמה כלכלית עם המדינות הגדולות בעולם ולנהל משא ומתן בגובה העיניים בחלק מהמקרים. העובדה שגרמניה תתמודד יותר ויותר עם בעיות אספקת אנרגיה בעתיד תאפשר לשתי המדינות לחזק את קשרי הסחר שלהן, שעדיין ניתן להרחיב אותן. האזור הכלכלי של טורקמניסטן עם כל היתרונות והחסרונות שלו מכיל גם כ-50 חברות גרמניות כמו סימנס, RWE, דויטשה בנק, קומרצבנק, דיימלר AG, זפלין והיידלברגר דרוקמשינן (Heidelberger Druckmaschinen) אשר גילו את היתרונות שם. ל-19 מהן יש סניפים בטורקמניסטן, כולל BASF ו-RWE. בשנת 2009 RWE DEA וממשלת טורקמניסטן חתמו על שותפות אנרגטית שמבטיחה גז טבעי ל-RWE בכמויות גדולות. ההסכם הובל על ידי נציגי הכלכלה הגרמנית וכמה פוליטיקאים גרמנים וטורקמנים בשנת 2012 שדנו בעתיד המשותף. נושאים מתחום האנרגיה אך גם עניינים מתחום התשתיות נדונו.

## נציגויות דיפלומטיות
גרמניה מחזיקה בטורקמניסטן שגרירות באשגבאט מלבד. מאידך טורקמניסטן מחזיקה בגרמניה שגרירות בברלין וקונסוליה כללית בפרנקפורט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–מונגוליה

**יחסי גרמניה–מונגוליה** הם היחסים הדו-צדדיים בין גרמניה למונגוליה. מבחינה היסטורית, לרפובליקה העממית המונגולית היו קשרים הדוקים עם הרפובליקה הדמוקרטית הגרמנית, אשר נמשכים עד עצם היום הזה. מונגוליה כוננה יחסים דיפלומטיים עם הרפובליקה הפדרלית של גרמניה ב-1974.

## היסטוריה
### ראשית היחסים
הקשר המוקדם בין גרמניה והמונגוליים התרחש בשנת 1241, במהלך קרב ליגניץ, כאשר המונגולים תחת ביידאר ניצחו את איחוד הכוחות של הפולנים, המורבים, והגרמנים, אף על פי שהמונגולים נסוגו חזרה להונגריה זמן קצר לאחר מכן.

### המאה ה-20
לאחר הכרזה על עצמאות ב-1911, מונגוליה, ניסתה ליצור קשר עם גרמניה באמצעות השגריר בסנקט פטרבורג, אולם הניסיון כשל. לאחר המהפכה המונגולית של 1921, המפלגה המהפכנית העממית של מונגוליה ביססה קשרים כלכליים עם גרמניה בעדיפות גבוהה, ובשנת 1957 משלחת ראשונה של 50 תלמידים מונגולים, כולל Dashdorjiin Natsagdorj, האב המייסד של הספרות המונגולית המונגולית, נשלחו לגרמניה וצרפת לחינוך.

ומונגוליה כוננה יחסים דיפלומטיים עם גרמניה המזרחית ב-13 באפריל 1950, ועם גרמניה המערבית ב-31 בינואר 1974.

### העידן הפוסט-קומוניסטי
מאז איחוד גרמניה, מספר רב של ביקורים נערכו על ידי פוליטיקאים בכירים גרמנים ומונגולים ומשלחות משתי המדינות.

## אנשים
בשנת 2010 נרשמו במרשם האוכלוסין המונגולי הלאומי, 3,852 אזרחים מונגולים שחיים בגרמניה.

## יחסי סחר
גרמניה היא שותפת הסחר הראשית של מונגוליה מבין מדינות האיחוד האירופי, יחד עם הממלכה המאוחדת.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – מונגוליה

ממוזער|שגרירות מונגוליה בלונדון, בריטניה.
**יחסי בריטניה – מונגוליה** הם יחסים הדדיים בין הממלכה המאוחדת של בריטניה הגדולה וצפון אירלנד ומונגוליה.

## היסטוריה
ב-1963, בריטניה הייתה המדינה המערבית הראשונה שכוננה יחסים דיפלומטיים עם מונגוליה
שתי המדינות מתארות את מערכת היחסים שלהם כ"קרובה". ראש ממשלת מונגוליה צ'ימדין סאיחנבילג  ביקר בבריטניה ביולי 2015 ונאם בבית אסיה בלונדון. הוגו סווייר , שכיהן אז כשר זוטר לענייני חוץ, נאם גם הוא בבית אסיה, ושיבח את השקעות מונגוליה בהתמודדות עם שינוי האקלים, ביטול עונש המוות ב-2012, ותיאר את מונגוליה כ"מובילת הטון בין שכנותיה".

## נציגויות דיפלומטיות
בריטניה מחזיקה במונגוליה שגרירות באולן בטור בלבד, ואילו מונגוליה מחזיקה בבריטניה שגרירות בלונדון ו-2 קונסוליות בבלפסט וגלאזגו. בריטניה היא הקונסולרית האחראית על אזרחים של כמה ממדינות האיחוד האירופי וחבר העמים הבריטי.

## יחסי סחר
בין המדינות קיימים קשרי סחר והשקעות חזקים הנהנים מצמיחה מהירה. החברה הבריטית-אוסטרלית ריו טינטו  מפעילה את מכרה אויו טולגוי  בדרום מונגוליה, אחד הגדולים בעולם. כ-7,000 אזרחים בריטים מבקרים במונגוליה בכל שנה, וכ-4,000 מונגולים מתגוררים בבריטניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טוב לב

**טוב לב** היא התנהגות אלטרואיסטית, המתבטאת בדאגה לרווחתם ואושרם של הזולת, תוך התחשבות ברגישויות של אחרים. תכונה זו נחשבת לסגולה חשובה ברוב החברות, הדתות, והתרבויות. טוב לב יכול לבוא לידי ביטוי בצורות שונות, כולל עזרה לנזקקים, מתן תמיכה רגשית לאחרים או גילוי אדיבות וכבוד באינטראקציות יומיומיות עם הזולת.

טקסטים עתיקים רבים, כמו בין היתר התנ"ך, הקוראן ובכתבי קודש בודהיסטים מציינים שטוב לב היא חובה מוסרית. כמו כן, פילוסופים שונים לאורך ההיסטוריה, כמו קונפוציוס ואריסטו הדגישו את החשיבות של טוב לב.

## בתרבות הפופולרית
* בספרו השני של אריסטו, "רטוריקה"  הוא מגדיר טוב לב כ"מתן עזרה לאדם הזקוק לכך, ללא תמורה, ומבלי שהדבר יזקף לטובת האדם שנתן את העזרה, אלא רק לטובתו של האדם שמקבל את העזרה".
* הסרט האמריקני "תעביר את זה הלאה" ("Pay It Forward") משנת 2000, אשר היה מבוסס על ספר מצליח באותו שם מאת הסופרת קתרין ראיין הייד, המחיש את ההשפעה הגדולה שיש למעשה טוב לב מצד אדם אחד אשר יכול לגרום לתגובת שרשרת בה אנשים רבים אחרים עשויים לקבל השראה ולבצע גם הם מעשים טובי לב כתוצאה מכך, באמצעות גישה המכונה תעביר את זה הלאה. הפילוסופיה שמאחורי הספר והסרט היו שבאמצעות מעשים טובי לב המבוצעים עבור אנשים אותם אנו לא מכירים, כולנו מסייעים לכך שהחברה בכללותה תהיה אכפתית יותר. בספר ובסרט, ראובן סנט קלייר, מורה ללימודי חברה באטסקרדו בקליפורניה, מאתגר את תלמידיו לנסות ולמצוא דרך שתשנה את העולם. אחד מתלמידיו, טרבור, לוקח את האתגר ברצינות ומפתח שיטה חברתית לפיה אדם מחזיר טובה לא למי שקיבל אותה ממנו, אלא מחזיר אותה לאדם זר אחר. כך, אנשים סביבו מתחילים להעביר את המעשים הטובים מאדם לאדם וטרבור גורם לשינוי חברתי של ממש.

## ראו גם
* חמלה
* אמפתיה
* טוב
* תום לב
* הדדיות

## קישורים חיצוניים

* 

## הערות שוליים

קטגוריה:מושגים באתיקה
יחסי גואטמלה–ירדן

**יחסי גואטמלה–ירדן** הם היחסים הדיפלומטיים הרשמיים שבין **[[גואטמלה|רפובליקת גואטמלה]]** לבין **[[ירדן|הממלכה הירדנית ההאשמית]]**.

## היסטוריה
בין רפובליקת גואטמלה לבין הממלכה הירדנית ההאשמית מתקיימים יחסים דיפלומטיים רשמיים ומלאים. היחסים הדיפלומטיים הרשמיים שבין שתי המדינות כוננו ב-31 בינואר 1990.

ב-21 באפריל 2015 ביקר עלי בן חוסיין, נסיך ירדן בגואטמלה לראשונה כחלק מתעמולת הבחירות שלו לנשיאות פיפ"א (הנ"ל הוא יושב ראש התאחדות הכדורגל הירדנית). סגן שר החוץ הגואטמלי, רודריגו ויילמאן, קיבל את פניו בכניסה למדינה יחד עם מפקדי חיל האוויר של המדינה.

ב-8 ביולי 2016, השגריר הירדני למקסיקו שאמון גם על גואטמלה, איברהים עוביידאת, הציג את כתב האמנתו לנשיא ג'ימי מוראלס. השגריר והנשיא הביעו תקווה שניהם להתפתחות המסחר בין ירדן וגואטמלה, ושר החוץ בגואטמלה העריך את היציבות הפוליטית במדינה ואת תפקיד הגישור שירדן ממלאת בסכסוך בין ישראל לרשות הפלסטינית. השר הביע דברי הערכה גם כלפי כל ההנהגה האזורית, וזאת למרות המלחמה הפנימית בסוריה והמלחמה נגד המדינה האסלאמית.

## נציגויות דיפלומטיות
* גואטמלה אינה מיוצגת בירדן בדרג השגרירות. גואטמלה מיוצגת בירדן בדרג הקונסולרי באמצעות קונסוליה רשמית שהיא מחזיקה בעמאן, בירת המדינה. גואטמלה האמינה את שגרירותה שבקהיר, בירת מצרים, על ירדן.
* ירדן אינה מיוצגת בגואטמלה, הן בדרג השגרירות והן בדרג הקונסולרי. ירדן האמינה את שגרירותה שבמקסיקו סיטי, בירת מקסיקו הסמוכה, על גואטמלה.

## הערות שוליים

קטגוריה:ערכים ללא קטגוריות פיזיות - יחסי חוץ
גאטאן דוגה

**גאטאן דוגה** (בצרפתית: **Gaëtan Dugas**; 20 בפברואר 1953 – 30 במרץ 1984) היה דייל הומוסקסואל קנדי ממוצא צרפתי, שהיה מבין הראשונים שחלו ב-HIV/איידס באמריקה הצפונית ואשר התפרסם בטעות כ-"חולה 0" - מי שהיה "אחראי" להפצת המחלה בארצות הברית.

גאטאן עבד כדייל אוויר בחברת התעופה הלאומית של קנדה, אייר קנדה. הוא נפטר ב-30 במרץ 1984 מאי-ספיקת כליות שנגרמה על ידי זיהומים שקשורים לאיידס.

לפי מחקר שפורסם בכתב העת המדעי Nature בספטמבר 2016, המקרה שלו היה רק אחד ממקרים רבים דומים שהחלו להתגלות בשנות ה-70 של המאה ה-20.

ב-2019, נכתב עליו הסרט התיעודי הקנדי, להרוג את חולה 0.

## קישורים חיצוניים
* 

* Halifax Rainbow Encyclopedia page for Dugas
* AidsVancouver - archive footage of Gaetan Dugas speaking at an Aids Vancouver forum (beginning at ~5:45)
* ‘Patient Zero’ no more - study reported in Science Magazine (Vol. 351, Issue 6277, pp. 1013), American Association for the Advancement of Science (AAAS) (Article)


## הערות שוליים

קטגוריה:קנדים שנולדו ב-1953
קטגוריה:להט"בים קנדים
קטגוריה:נפטרים מאיידס
קטגוריה:דיילי אוויר קנדים
קטגוריה:קנדים שנפטרו ב-1984
קטגוריה:קנדים ממוצא צרפתי
דוב קוטב טירני

**דוב קוטב טירני** (שם מדעי: *Ursus maritimus tyrannus*) הוא תת-מין נכחד של דוב קוטב שחי בסוף תקופת הפליסטוקן. המאובנים שלו נמצאו על יד גשר קיו , שמעל נהר התמזה בלונדון. הם התגלו בידי החוקר הפיני ביורן קורטן  שנתן לדוב את שמו ב-1964. המאובנים מתוארכים מלפני 250 אלף שנה עד לפני 70 אלף שנה.

העצמות שהתגלו כללו שרידים של עצם גומד גדולה באורך של 48 סנטימטרים. היא הייתה ענקית ביחס לעצמות דומות של דובי קוטב שאורכם 36–43 סנטימטרים. דבר זה מעיד שהדוב הגדול הגיע לאורך 4 מטרים ולמשקל של 1.2 טון, גדול כמו דוב קצר-פנים או דוב מערות. הוא היה מספיק גדול כדי להרוג ניבתן, ואולי ניזון גם מפרסתנים ומגורי ממותות.

דוב זה חי בסוף הפליסטוקן באירופה, ונראה שנכחד עם סיום עידן הקרח האחרון, אולי כתוצאה מההתחממות ואולי מציד אנושי. ייתכן שחי בדומה לדוב קוטב מודרני והוא משויך לאותו מין. עם זאת מספר חוקרים רואים בו תת-מין נכחד של דוב חום.

## קישורים חיצוניים

## הערות שוליים

קטגוריה:בעלי חיים שתוארו ב-1964
קטגוריה:טקסונים שתוארו בידי ביורן קורטן
קטגוריה:דוביים פרהיסטוריים
קטגוריה:יונקים ימיים פרהיסטוריים
קטגוריה:יונקים שחיו בפלייסטוקן באירופה
קטגוריה:טורפים שחיו בפלייסטוקן
קטגוריה:הממלכה המאוחדת: מאובנים
ערכת אונס

[ממוזער|ערכת אונס בידי איש רפואה בבסיס צבאי אמריקני ב[אפגניסטן]]
**ערכת אונס** (שמה הרשמי הוא **ערכה לדיגום נפגעי עברות מין**) היא חבילה של בדיקות, המשמשות צוותים רפואיים לצורך איסוף ושמירה על ראיות פיזיות בעקבות טענה לתקיפה מינית. הראיות שנאספות מקורבן התקיפה יכולות לסייע לחקירת האונס ונחשבות כראייה קבילה בבית המשפט במקרה שיוחלט להעמיד לדין את התוקף או התוקפים.

ערכת אונס מורכבת מקופסאות קטנות, לוחיות זכוכית למיקרוסקופ ושקיות ניילון לאיסוף ואחסון ראיות כמו סיבי בגדים, שערות, רוק, דם, זרע ונוזלי גוף.

## שלבים
איסוף הדגימות הוא תהליך ממושך ופולשני שנמשך בין שעתיים וחצי לחמש שעות. ההליך עשוי להיות כרוך באי נעימות טראומתית עד כדי חווית אונס חוזרת.

השלב הראשון באיסוף הדגימות כולל עמידה על נייר והתנערות כדי לאתר שאריות שנשארו על גוף הקורבן לאחר התקיפה כגון שיער, טיפות דם וחלקיקי טקסטיל מבגדי התוקף.

הדגימות שנאספות כוללות זרע, דם, רוק ונוזלי גוף נוספים באמצעות מעבר עם מטוש על גוף הקורבן ובעיקר על המפשעה, פי הטבעת, פה ואיברים שבהם נגע התוקף. הרופאים אוספים גם דגימות מהציפורניים ושיער הראש. במקרים אחדים, ובהסכמת הנפגעת, מבוצעת בדיקת קולפוסקופיה.

## בישראל
בישראל, נמצאות ערכות אונס בחדרים אקוטיים בבתי חולים ומועברות למשטרת ישראל או ל. הדגימות נלקחות בידי רופא משפטי שעבר הכשרה מיוחדת או בהיעדרו בידי רופא נשים או רופא ילדים (במקרה של פגיעה בקטין). בהתאם להחלטת המותקף, נשמרת הדגימה בצורה המקורית במכון הלאומי לרפואה משפטית. במידה ומוגשת תלונה, מופקת במעבדת זיהוי פלילי של המשטרה דגימת DNA.

עד לתיקון החוק בשנת 2022, היו הדגימות נשמרות למשך 3 חודשים בלבד במידה ולא הוגשה תלונה במשטרה. בתיקון לחוק זכויות נפגעי עבירה ממרץ 2022, הוארכה תקופת השמירה על ערכת אונס ל-50 שנה, ונקבעו הוראות נוספות להסדרת נטילת הדגימות.

## קישורים חיצוניים

*ד"ר נורית יכימוביץ-כהן, היבטים בטיפול בנפגעות ובנפגעים של עבירות מין בדגש על איסוף ראיות פורנזיות ושמירתן, הוועדה לקידום מעמד האישה ולשוויון מגדרי, 10 בדצמבר 2017
*שירותי מערכת הבריאות לנפגעות ונפגעי פגיעה מינית בשבוע שלאחר הפגיעה, הלובי למלחמה באלימות מינית

## הערות שוליים

קטגוריה:אונס
קטגוריה:זיהוי פלילי
קטגוריה:דיני ראיות
אונס
Real (אלבום)

***Real*** (בעברית: **אמיתי**) הוא אלבום האולפן החמישי של הזמרת-יוצרת האמריקאית בלינדה קרלייל. האלבום יצא לאור ב-29 בספטמבר 1993, בהוצאת חברת התקליטים וירג'ין רקורדס. מתוך האלבום יצאו שני סינגלים: "Big Scary Animal" ו-"Lay Down Your Arms".

האלבום הגיע למקום התשיעי במצעד האלבומים הבריטי.

## רקע וביקורות
ב-*[[AllMusic]]* זכה האלבום לביקורת מעורבת, תוך שהעניקו לו ציון של שני כוכבי זהב מתוך חמישה בסך הכל. באנטרטיינמנט ויקלי לעומת זאת, הפנו כלפי האלבום ביקורת חיובית, תוך שהעניקו לו ציון . ב-*Randy Krbechek's Metronews* הופנתה כלפי האלבום ביקורת חיובית.

הסינגל הראשון מתוך האלבום "Big Scary Animal", זכה להצלחה כאשר הצליח להגיע למקום ה-12 במצעד הסינגלים הבריטי.

## רשימת רצועות
### מהדורת 1993

### מהדורת 2013

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומים באנגלית
קטגוריה:אלבומי חברת וירג'ין רקורדס
סטריסורס

**סטריסורס** (שם מדעי: **Strisores**) הוא ענף של עופות בתראים, המכילים את הסדרות הקרובות לסיסים ולתחמסים המודרניים וכן הקוליברים יונקי הצוף. בני הקבוצה כוללים מינים קטנים יחסית. הקטן מביניהם הוא קוליברי הדבורה, הקטן בעופות, והם פרימיטיביים יותר משאר בני הקבוצה עופות מפותחים חסרי שיניים. המקורות המוקדמים ביותר שלהם התגלו בפלאוקן שלפני 60 מיליון שנה.

מינים אלה מיונו לראשונה ב-1847 לפי בדיקות מאפיינים סינפומורפים ומטבוליים משותפים. מספר מאפיינים משותפים ביניהם: גולגולת עגלגלה ולסתות מקוצרות יחסית. חלקם כמו התחמסים בעלי זיפים מסביב למקורם, וחלקם מותאמים לתנאי חשיכה כמו לחיים במערות או שהם פעילי לילה. רובם בעלי התמחות בתעופה, אך לא בהליכה, והם נעים לאיטם על הקרקע או במקרה של הסיסים בכלל אינם נוחתים. חלק מהתחמסים הותאמו לתנוחה זקופה על ענפי עצים, איתה הם יכולים להסתוות.

הקבוצה השתייכה לשבט "Macrochires", בתוך אותה קבוצה ולצד השבט "Amphibolae" (אליו שויכו ההואצינאים, הקוליוסאים והטוראקואים) וקובצו אליו גם הכחלאים. לעומתם בני המשפחה פודרגיים נחשבו למינים של דורסי לילה, אשר כיום אינם נחשבים לקרובים לסדרה.

## מיון
*סדרה סיסאים (Apodiformes)
**משפחה סיסיים (Apodidae)
**משפחה סיסים מצוייצים (Hemiprocnidae)
*סדרה קוליבראים (Trochiliformes)
**משפחה קוליבריים (Trochilidae)
*סדרה תחמסאים (Caprimulgiformes)
**משפחה תחמסיים (Caprimulgidae)
**משפחה תחמסוניים (Nyctibiidae)
**משפחה פודרגיים (Podargidae)
**משפחה גואשריים (Steatornithidae)
**משפחה תחמסונים אוסטרליים (Aegothelidae) - ייתכן ששייכת לסדרה נפרדת

קטגוריה:עופות מפותחים חסרי שיניים
קטגוריה:ענפי בעלי חיים
ליו-פיג'ו סוג VA

**ליו-פיג'ו סוג VA** (בצרפתית: **Lion-Peugeot Type VA**) היא מכונית קטנה בסגנון "Phaeton body"  מתוצרת יצרנית הרכב הצרפתית **Lion-Peugeot**  אשר יוצרה בין השנים 1907–1908 בצרפת.

## ליו-פיג'ו

ליו-פיג'ו הייתה יצרנית רכב צרפתית עצמאית לשעבר. זהו השם שתחתיו בשנת 1906 רוברט פיג'ו (1873 – 1945), פייר פיג'ו (1871 – 1927) וג'ול פיז'ו (1882 – 1957), ללא תלות בעסקי המכוניות של פיג'ו, החלו לייצר מכוניות.

כדי להבין מדוע היו שני עסקי רכב של "פיג'ו" יש להתייחס למחלוקת המשפחתית שהגיעה לשיאה בשנת 1896 כאשר ארמאן פז'ו עזב את העסק המשפחתי שכונה באותו שלב "Les Fils de Peugeot Frères".

בשנת 1910 התאחדו שתי יצרניות הרכב המשפחתיות מכוניות פיג'ו ו"ליו-פיג'ו" והיוו את העסק "Société des Automobiles et Cycles Peugeot", אך העסק הממוזג המשיך להשתמש בשם "ליו-פיג'ו" עבור דגמים קטנים יותר שירשו מהעסק העצמאי לשעבר עד שנת 1916.

תרגום "Lion" מצרפתית לעברית: אריה.

## "ליו-פיג'ו סוג VA"
*יוצרו כ-1,600 יחידות.
* 2-4 נוסעים.
* מנוע קדמי 1 צילינדרים.
* מנוע בנזין - 0.8 ליטר.
* סוג הנעה: הנעה אחורית.
* מנוע קירור מים.
* התנעת מנוע באמצעות מנואלה.
* מערכת היגוי: מימין.
* צמיג רזרבי.

## תמונות

קובץ:Peugeot Voiturette LION Type VA de 1907 à 1908.JPG | "ליו-פיג'ו סוג VA"
קובץ:1907 Lion-Peugeot Type VA Phaeton Rear.jpg  | "ליו-פיג'ו סוג VA", שנת 1907
קובץ: 1907 Voiturette Lion Type VA.JPG | "ליו-פיג'ו סוג VA", שנת 1907
קובץ:Peugeot Lion VA in Museum of automotive technology 05.jpg  | "ליו-פיג'ו סוג VA"
קובץ: Peugeot Lion VA in Museum of automotive technology 01.jpg | "ליו-פיג'ו סוג VA" - מבט לתא הנהג
קובץ:Lion-Peugeot Type VA 1907 года выпуска.jpg  | "ליו-פיג'ו סוג VA", שנת 1907


## ראו גם
* ליו-פיג'ו סוג V4C3
* ליו-פיג'ו VC 2
* ליו-פיג'ו סוג V2C2

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1907
קטגוריה:מכוניות קבריולה
קטגוריה:מכוניות צרפתיות
קטגוריה:ליו-פיג'ו